Dato: 14.10.2024

Sted: Personalrommet på Giske Ungdomsskole

Tid: kl 19:00- 20:00

Tilstede: Cecilie Ersdal, Kristin Lerbrekk, Eirik Hansen, Rune Hansen, Elisabeth Rosland, Jonathan Sunnarvik og Roger Bakke.

Fraværende: Ruben Zeiler

Referent: Elisabet Rosland

**Sak 7- 24/25 – Informasjon fra rektor, Eirik Hansen**

-Giske uken

En kan se tilbake på en veldig vellykket Giske uke. Det er spennende for elever og lærere med praktisk arbeid, og en ser at enkelte elever som gjerne synes teori og det ordinære pedagogiske opplegget kan være tungt - blomstrer opp under Giske uken. Det var veldig bra oppmøte av foresatte på åpen skole. Det vil bli gjennomført en evaluering hos elevene, men tilbakemeldingene så langt har vært utelukkende positive.

-Trender / statistikk

Det skal i 2025 foretas UNG undersøkelse som gjøres hver 3 år. Tidligere undersøkelse har vist at årstallet 2016 viser en markant endring i flere elementære ferdigheter. Eks: det rapporteres om økte søvnproblemer, reduserte leseferdigheter i norsk, økt mobbing men også bedre leseferdigheter i engelsk. Sammenlagt kan dette sees i sammenheng med inntoget av Tiktok, Fortnite og ellers algoritmer i sosiale medier. Det er derfor en klar oppfordring fra rektor om å redusere bruken av mobil og nettbrett i fritiden. Praktiske og sosiale arrangementer som eks Håndballturneringen og Giske uken er derfor viktig for å gripe fatt om det positive og sosiale i skolen.

-Garasjen , bevilget midler fra kommunen.

Skolen har fått midler fra kommunen til å fikse og sette garasjen i bedre stand. Det er bevilget til sammen 113 000 kr. En stor del av disse vil gå til direkte oppgradering av garasjen innvendig, 25 000,- skal bli brukt til diverse verktøy. I tillegg vil en bruke noen av disse midlene til utstyr og puter som skal være i mediateket for å fremme leseglede.

**Sak 8 - 24/25 Håndballturnering, Kristin Lerbrekk**

Skal ha møte med medlemmene i komiteen i morgen (15/10). Det meste er på plass, men noe gjenstår.

Det trengs flere premier. Dette jobbes det med, men oppleves noe vanskeligere enn før å få tak i fra bedrifter.

Musikkfiler mangler, men henger nok sammen med at det har vært både Giske uke og høstferie. Det regnes med at klassene har de klar, og at de vil bli oversendt snarlig.

DJ (Trond Kjellevoll) og Speaker (Jan) er på plass. Det samme er to dommere som dømmer hele turneringen.

Det ventes også på tilbakemelding på priser fra ‘Gabbi', slik at blant annet Izettle kan prises inn med rette priser.

Sandnes håndball klubb låner ut sin salgsvogn, og denne vil benyttes under turneringen.

Nytt for i år er at det fokuseres på Fair Play, og det er også en av prisene som skal deles ut. Det oppleves at klassene får litt forskjellig informasjon fra lærerne. Det presiseres at det er viktig at alle elevene i en klasse inkluderes, men at ikke alle MÅ spille kamp. Enkelte har valgt å fordele oppgavene med at noen er kostymeansvarlig, noen er koreografi ansvarlig, og noen spiller kamp. Det er den totale lagfølelsen og det sosiale som er viktig, og ikke at alle må på banen for å spille håndball.

Klassekontaktene og miljøteamet er tilstede deler av dagen.

**Sak 9 - 24/25 Juleball, planlegging – Rune Hansen**

Planleggingen og møter med komiteen avventes til etter hånballturneringen er gjennomført.

Det er en rutinert gjeng som er ansvarlig for planleggingen, så en tenker at ting vil falle på plass og at mye kan gjøres likt som året før. Det vurderes om prisen på inngangsbilletten skal justeres opp, da den har vært 100 kr i flere år. Skolens miljøteam har god kontroll på hvem som har begrensede midler og vansker med å skaffe billett. Disse vil bli fanget opp og hjulpet slik at de kan delta.

En skal også vurdere om kjøp av billett skal kunne gjøre på andre måter enn med kontant betaling.

**Sak 10 - 24/25 Oppdatere styreinformasjon – Cecilie Ersdal**

Elisabeth blir registrert som nestleder i Brønnøysundregisteret. Jonathan og Cecilie signerer møteprotokoll.

**Sak 11 - 24/25 , Alle**

Ingen saker til behandling.

**Neste styremøte i FAU er satt til 11. november kl 19:00.**

Det vil i forkant av neste møte være SU møte kl 18:00.